polyglot-tagger/wikipedia-language-snippets-filtered huggingface dataset:
ஏ.சி.சி வளர்ந்து வரும் அணிகள் ஆசியா கோப்பை 2017 போட்டியில் இலங்கை அணியின் ஓர் பகுதியாக சமரவிக்ரமா இருந்தார் . இறுதிப் போட்டியில் 45 ரன்கள் எடுத்து பாக்கித்தானுக்கு எதிரான குறைந்த ஓட்டப் போட்டியில் இலங்கை வெற்றி பெற காரணமாக இருந்தார். இலங்கை போட்டியை வென்றது அதுவே முதல் முறையாகும் .
மதுமிதா ரவுத் ஒடிசி நடனத்தின் மாயாதர் ரவுத் கரானாவின் தனது தந்தையின் வழியை பின்பற்றுபவர் ஆவார். அதன் அருள், வெளிப்பாட்டின் ஆழம் மற்றும் பாரம்பரியம் 'சாஸ்திரம்' சார்ந்த தொழில்நுட்ப முழுமைக்கு பெயர் பெற்றவராவார். இவரது கண்டுபிடிப்புகளில் அங்கேரிய கவிதை பற்றிய பாடல்கள், கேத்தாவின் கவிதைகள் பற்றிய நடன அமைப்புகள், நெதர்லாந்தின் பாலினீசிய நடனக் கலைஞர் தியா தந்திரியுடன் இணைவு இவர் சமூக காரணங்களுக்காக நடன ஊடகத்தை திறம்பட பயன்படுத்தினார். தில்லி, இந்தியன் புற்றுநோய் அமைப்பு, உலக வனவிலங்கு நிதி - இந்தியா, பெண்களின் பிறப்புக்கு முந்தைய ஒழிப்புக்கு எதிரான பிரச்சாரம், தி ஆர்ட் ஆஃப் லிவிங் மற்றும் 'ஹேவ்-நோட்ஸ்' மேம்பாட்டிற்காக இவர் பல நிக்ழ்ச்சிகளை நிகழ்த்தியுள்ளார்.
நெதர்லாந்து தொலைகாட்சி இவர் குறித்து ஒரு ஆவணப்படம் தயாரித்துள்ளது. ஸ்டட்கர்ட் மற்றும் அங்கேரிய தொலைக்காட்சிகள் இந்தியா குறித்த ஆவணப்படங்களில் ரவுத்தின் நடனத்தை காட்சிப்படுத்தியுள்ளன. டச்சு தொலைக்காட்சி தயாரிக்கும் ஒரு படத்திலும் ரவுத் ஒரு முக்கிய கதாபாத்திரத்தில் நடித்துள்ளார். இந்திய விழுமியங்களை சித்தரிக்கும் இந்த படம் மேற்கு ஐரோப்பா முழுவதும் மிகவும் பாராட்டப்பட்டது.
மதுமிதா ரவுத் இவர் ஓர் ஒடிசியின் இந்திய பாரம்பரிய நடனக் கலைஞர் ஆவார். இவர் மம்தா குந்தியா மற்றும் மாயதர் ரவுத் ஆகியோரின் மகளாவார். 1950 களில் சாஸ்திர அடிப்படையிலான அறிவுடன் ஒடிசியை புதுப்பித்தார். இவர் தில்லியில் வசிக்கிறார். ஜெயந்திகா சங்கத்தின் கீழ் மாயாதர் ரவுத் ஒடிசி நடனப்பள்ளி என்ற ஒன்றை நிர்வகித்து, கற்பிக்கிறார்.
தனது தந்தையின் பயிற்சியின் கீழ் நடனம் மற்றும் இசையின் சூழலில் தில்லியில் வளர்ந்த மதுமிதா ரவுத் தனது கல்வித் தகுதிகளை பாரதிய வித்யா பவன் பள்ளி மற்றும் தில்லியில் உள்ள இந்திரப்பிரஸ்தா கல்லூரியில் பெற்றார். தில்லி பல்கலைக்கழகத்தில் ஆங்கில இலக்கியத்தில் முதுகலை பட்டமும், கலை நிகழ்ச்சியில் சான்றிதழ் பட்டயமும் பெற்றுள்ளார்.
மதுமிதா ரவுத் இந்தியா மற்றும் அயர்லாந்து, இங்கிலாந்து, ஸ்காட்லாந்து, நெதர்லாந்து, ஜெர்மனி, பெல்ஜியம், ஹங்கேரி, ஆஸ்திரியா, ஸ்பெயின், மொராக்கோ, பிரான்ஸ், போர்ச்சுகல், ஜப்பான், அமெரிக்கா போன்ற நாடுகளில் முக்கிய நடன விழாக்களில் நடனமாடியுள்ளார். அமெரிக்கா, நெதர்லாந்து, ஜப்பான் மற்றும் ஜெர்மனி ஆகிய நாடுகளிலும் ஒசி கற்பிக்கிறார்.
ஒரிசா மாநில குங்கூர் சம்மன், உத்கல் கன்யா விருது, மகிலா சக்தி சம்மன், பாரத் நிர்மன் விருது, ஒடிசா லிவிங் லெஜண்ட் விருது 2011 என பல மதிப்புமிக்க விருதுகளைப் பெற்றார்.
2007 இல் டெல்லியின் பி.ஆர்.ரிதம்ஸால் வெளியிடப்பட்ட "ஒடிசி: வாட், வொய் அன்ட் ஹௌ: எவால்யேசன், ரிவீவல் அன்ட் டெக்னிக்கல்" என்ற நூலை மதுமிதா ரவுத் எழுதியுள்ளார்.
கி.பி 814 முதல் கி.பி 968 வரை முதலாம் அமோகவர்சனின் ஆட்சியின் போது இராஷ்டிரகூடர்களின் தலைநகரம் பீதர் மாவட்டத்தில் உள்ள மயூர்கண்டியில் இருந்து மான்யகேதாவுக்கு மாற்றப்பட்டது. 64 ஆண்டுகளாக ஆட்சி செய்து, கவிராஜமார்கம் என்ற முதல் பாரம்பரிய கன்னடப் படைப்பை எழுதினார். முதலாம் அமோகவர்சன் மற்றும் அறிஞர்கள் கணிதவியலாளர் மகாவீரச்சார்யர், மற்றும் புத்திஜீவிகளான அஜிதசேனாச்சார்யர், குணபத்ராச்சார்யர் மற்றும் ஜினசேனாச்சார்யர் ஆகியோர் சமண மதத்தை பரப்ப உதவினார்கள். இராஷ்டிரகூடர்களின் வீழ்ச்சிக்குப் பிறகு, இது அவர்களின் வாரிசுகளான கல்யாணி சாளுக்கியர்கள் அல்லது மேற்கு சாளுக்கியர்களின் தலைநகராக சுமார் கி.பி. 1050 வரை இருந்தது. பின்னர் 1948 வாக்கில் கல்யாணி சாளுக்கியர்கள், தெற்கு காலச்சூரிகள், தேவகிரி யாதவர்கள், காக்கத்தியர்கள், தில்லி சுல்தானகம், பாமினி சுல்தானகம், பீதர் சுல்தானகம், பிஜப்பூர் சுல்தானகம், முகலாயப் பேரரசு மற்றும் ஐதராபாத் நிசாம் ஆகியோரால் ஆட்சி செய்யப்பட்டது.
மத்துவாச்சாரியரின் துவைத தத்துவப் பள்ளியான உத்தராதி மடம் இங்குள்ளது. அதன் மிக முக்கியமான புனிதர்களில் ஒருவரான ஸ்ரீ ஜெயதீர்த்தரின் மிருத்திகா பிருந்தாவனத்தின் எச்சங்கள் இங்கே உள்ளன. அவர் மாதவச்சார்யாவின் புகழ்பெற்ற "நவவியாக்யானம்" என்பதன் பிரசங்கியாக இருந்தார். இது "பிரம்ம சூத்திரங்கள்" பற்றிய வர்ணனையாகும். நியாய சுதா என்று அழைக்கப்படும் இந்த வர்ணனைக்கு, அவர் பிரபலமாக தீகாச்சார்யர் என்று அழைக்கப்படுகிறார்.
சமண பட்டாரக மடம். நேமினாத் கோயில் . கோயிலின் தூண்கள் மற்றும் சுவர்கள் 9 முதல் 11 ஆம் நூற்றாண்டுகளுக்கு இடையில் உள்ளன. சிலைகளில் தீர்த்தங்கரர்கள், சௌபிசி , நந்சுவர் திவிபா மற்றும் யட்சியின் சிலைகள் உள்ளன. 96 படங்களுடன் புகழ்பெற்ற பஞ்சதத்து சன்னதி உள்ளது. அதே கோவிலில், மற்ற வரலாற்று உருவங்களும் உள்ளன. 1950-61 ஆம் ஆண்டில் ஆட்சி செய்த மல்கெடா இருக்கையின் கடைசி பட்டாரகன், பட்டாரக தேவேந்திரகீர்த்தியாவார்.
ஆதித்யா பிர்லா குழுமத்திற்கு சொந்தமான ராஜஸ்ரீ சிமென்ட்ஸ் என்ற பெயரில் மிகப்பெரிய சிமென்ட் தொழிற்சாலைகளில் ஒன்று மல்கெடாவில் உள்ளது. இந்த கிராமம் இப்போது உணவு தானியங்கள், பால் மற்றும் கால்நடை வர்த்தகத்திற்கான வணிக மையமாக வளர்ந்து வருகிறது. மல்கெடா முழு பிராந்தியத்திலும் மிகப்பெரிய கால்நடை வர்த்தக மையத்தைப் பெற்றுள்ளது. இங்கு வளர்க்கப்படும் முக்கிய பயிர்கள் பெரும்பாலும் பல்வேறு வகையான பருப்பு வகைகள் துவரை, பாசிப் பயறு, உளுந்து போன்ற மானாவாரி பயிர்கள் ஆகும். நீர் ஏராளமாக இருந்தாலும், இது விவசாயத்திற்கு அரிதாகவே பயன்படுத்தப்படுகிறது. இங்கு மல்கெடாவில் உள்ள கொத்து அடிப்படையில் கல் கொத்து மற்றும் கூரைகளின் அரிப்பு சதுர கற்களால் செய்யப்படுகிறது. அவை சாய்ந்த வழியில் வைக்கப்படுகின்றன. இதனால் மழை நீர் எளிதில் வெளியேறும் .
முதலாம் அமோகவர்சனின் ஆட்சியின் போது இராஷ்டிரகூடர்களின் தலைநகரம் பீதர் மாவட்டத்தில் உள்ள மயூர்கண்டியில் இருந்து மான்யகேதாவுக்கு மாற்றப்பட்டபோது மான்யகேதா முக்கியத்துவம் பெற்றது. இராஷ்டிரகூடர்களின் வீழ்ச்சிக்குப் பின்னர், இது அவர்களின் வாரிசுகளான கல்யாணி சாளுக்கியர்கள் அல்லது மேலைச் சாளுக்கியர்களின் தலைநகராக இருந்தது. தனபாலாவின் பையாலாச்சியின்படி, பொ.ச. 972-73 இல், பரமரா மன்னர் ஹர்சா சியகாவால் நகரம் அகற்றப்பட்டது.
இந்நகரம் முதலில் மான்யகேதம் என்று அழைக்கப்பட்டது. இது 9 மற்றும் 10 ஆம் நூற்றாண்டுகளில் இராஷ்டிரகூட வம்சத்தின் தலைநகராக இருந்தது. மல்கெடவில், ஒரு வரலாற்றுச் சிறப்பு மிக்க கோட்டை உள்ளது. ஐதராபாத்து மற்றும் கருநாடகப் பகுதி மேம்பாட்டு வாரியம் சமர்ப்பித்த திட்டத்தின் அடிப்படையில் கோட்டையின் மறுசீரமைப்பு நடந்து வருகிறது.
மல்கெடா சாலை மற்றும் இரயில்வே வழியாக நன்கு இணைக்கப்பட்டுள்ளது. மல்கெடா மாநில நெடுஞ்சாலை 10 இல் அமைந்துள்ளது. மல்கெடா தென்கிழக்கில் மாவட்ட தலைமையக குல்பர்காவிலிருந்து 40 கி.மீ தொலைவிலும், மேற்கில் 18 கி.மீ தூரத்தில் வட்டத் தலைமையகம் சேதம் என்ற ஊரில் உள்ளது. கிராமத்தில் ஒரு இரயில் நிலையமும் உள்ளது.
புகழ்பெற்ற மகாபுராணம் ஆச்சார்யா ஜினசேனா மற்றும் அவரது மாணவர் குணபத்ரா ஆகியோரால் 9 ஆம் நூற்றாண்டில் இசையமைக்கப்பட்டது. சோமோதேவா சூரியின் யசஸ்திலக சாம்பு இங்கே எழுதப்பட்டது. கணித சார சங்கிரகம் என்ற கணித உரை மகாவீராச்சாயரால் இங்கு எழுதப்பட்டது.
மல்கெடா மல்கெட் என்றும் அழைக்கப்படும், ) இது இந்தியாவின் கர்நாடகாவில் உள்ள ஒரு நகரமாகும். இது குல்பர்கா மாவட்டத்திலிருந்து 40 கி.மீ தூரத்தில் சேதம் வட்டத்தில் கஜினா ஆற்றின் கரையில் அமைந்துள்ளது.
வசதியான குடும்பத்தைச் சேர்ந்த பரத், பிரபல நிறுவனமொன்றில் பணிபுரிந்து வருகிறார். போதைக்கு அடிமையான பரத்தின் தாத்தாவின் இறந்துவிடுகிறார் அவரின் இறப்புக்கு பிறகு, பரத்தும் போதைக்கு அடிமையாகிறார். தனிவீட்டில் வசித்து வரும் இவர் யாருடனும் பேசாமல் பழகாமல் தனிமையுடன், தனி உலகத்தில் வாழ்ந்து வருகிறார். இந்த நிலையில், பரத் வீட்டிற்கு பக்கத்து வீட்டில் குடியிறுக்கும் நாயகி பனுஸ்ரீ மேஹ்ரா, தனது நாயை பார்த்துக் கொள்ளும்படி பரத்திடம் விட்டுச் செல்கிறார். எப்போதும் போதையில் இருக்கும் பரத்துக்கு நாய், நாய் மாதிரி இல்லாமல் பிரேம்ஜியாக தெரிகிறது. இவர் பிரேம்ஜியுடன் பேசி நட்பாகிறார் பனுஸ்ரீ மேஹ்ராவும் அடிக்கடி பரத் வீட்டிற்கு வந்து செல்கிறார் இந்தப் பழக்கத்தால் பரத் பனுஸ்ரீ மீது காதல் வயப்படுகிறார். தனது காதலுக்கு உதவும்படி பரத், பிரேம்ஜியிடம் கேட்கிறார். இதுஒருபுறம் இருக்க பனுஸ்ரீயுடன் ஒன்றாக பணிபுரியும் ரமணாவும் பனுஸ்ரீயை தீவிரமாக காதலிக்கிறார்.
பரத்துக்கு பிரேம்ஜியாக தோன்றும் நாய் அவரது காதலுக்கு உதவி அதன்மூலம் அவர்களின் காதல் எப்படி வெற்றி பெற்றது என்பது தான் படத்தின் மீதிக்கதை
அரவிந்த் ஸ்ரீதர் நகைச்சுவை திரைக்கதையை எழுதினார் அதில், பரத் முக்கிய வேடத்தில் தோன்றுவதற்கு ஒப்பந்தமானார். சில எதிர்மறை அனுபவங்களின் மூலம் கூடுதல் உணர்ச்சித் திறனைப் பெறும் இளைஞராக நடித்துள்ளார். நடிகை பானு ஸ்ரீ மேரா பத்திரிக்கையாளராக நடிக்க ஒப்பந்தமானார் . போதைப்பொருள் உபயோகிப்பவராக இருந்த தனது நண்பன் இடம்பெற்ற ஒரு நிஜ வாழ்க்கை சம்பவத்தை அடிப்படையாகக் கொண்டு தான் இந்த திரைக்கதையை உருவாக்கியுள்ளார். அதில் தனது அனுபவங்களைக் கொண்டு ஒரு கற்பனைக் கதையை உருவாக்கியுள்ளார் இயக்குனர் ஸ்ரீதர் . பரத் ஆரம்பத்தில் தமிழ் திரையுலகில் திரைக்கதையின் பொருட்செலவு சாத்தியம் குறித்து தயங்கினார். ஆனால் பின்னர் படத்தைத் செய்யத் தேர்வு செய்தார். மேஜிக் சேர் கே.சிவனேஸ்வரன் ஜூன் 2015 இல் சதீஷால் ஒருங்கிணைக்கப்பட்டு சென்னை மற்றும் பாண்டிச்சேரி முழுவதும் இத்திரைப்படத்தை எடுக்கத் துவங்கினார்.
சிம்பா 2019ஆண்டு இந்திய தமிழ் மொழி திரைப்படமாகும் இத்திரைப்படம்'ஒரு சிறந்த நகைச்சுவை படமாகும்' அரவிந்த் ஸ்ரீதர் இப்படத்தை எழுதி இயக்கியுள்ளார் இப்படத்தில் பரத் , பிரேம்ஜி அமரன், சுவாதி தீட்சித் மற்றும் பானு ஸ்ரீ மெஹ்ரா ஆகியோர் முக்கிய கதாபாத்திரங்களில் நடித்துள்ளனர், அதே நேரத்தில் ரமணா துணை கதாபாத்திரத்தில் நடிக்கிறார். இப்படத்திற்கு விஷால் சந்திரசேகர் இசையமைத்துள்ளார். சிம்பா ஒரு தனித்துவமான கதைக்களத்துடன் கூடிய ஒரு சோதனை திரைப்படம் ஆகும்.
பட்டாச்சித்ரா அல்லது படாச்சித்ரா என்பது பாரம்பரிய துணிகளில் அச்சுகளை உருளச்செய்து உருவாக்கும் துணி அடிப்படையிலான ஓவியதிற்கான பொதுவான சொல்லாகும். இந்தக் கலையானது கிழக்கிந்திய மாநிலங்களான ஒடிசா மற்றும் மேற்கு வங்காளத்தை அடிப்படையாகக் கொண்டது. பட்டாசித்ரா கலைப்படைப்பு அதன் சிக்கலான விவரங்களுக்கும் புராணக் கதைகள் மற்றும் அதில் பொறிக்கப்பட்ட நாட்டுப்புறக் கதைகளுக்கும் புகழ் பெற்றது. பட்டாச்சித்ரா ஒடிசாவின் பண்டைய கலைப்படைப்புகளில் ஒன்றாகும். பட்டாச்சித்ராக்கள் ஒரு பண்டைய வங்காளிகளின் விவரிப்புக் கலையின் ஒரு அங்கமாகும், முதலில் ஒரு பாடல் நிகழ்த்தும்பொழுது அதன் கருப்பொருளை விளக்க காட்சி சாதனமாக இது நிகழ்த்தப்படுகிறது.
ஒரிசாவின் ஓவியங்களை நடுநிலைப் பார்வையில் இருந்து மூன்று வகைகளாகப் பிரிக்கலாம், அதாவது 1.துணி ஓவியங்கள் அல்லது 'பட்டா சித்ரா',
பனை ஓலை செதுக்கல்கள் அல்லது "தலா பத்ரா சித்ரா" அல்லது "போதி, சித்ரா ' என்பவையாகும். இவற்றின் பாணி ஒரு குறிப்பிட்ட காலகட்டத்தில் அதிகமாகவோ அல்லது குறைவாகவோ ஒரே மாதிரியாகவே உள்ளன. ஏனெனில் அப்போதைய கலைஞர்கள் எல்லா ஊடகங்களிலும் பணியாற்ற நியமிக்கப்பட்டனர் என நம்பப்படுகிறது.
பட்டாச் சித்ரா பெரும்பாலும் புராணக்கதைகள், மதக் கதைகள் மற்றும் நாட்டுப்புறக் கதைகளை முக்கியமாக பகவான் ஜெகந்நாதர் மற்றும் ராதா - கிருஷ்ணா, ஸ்ரீ ஜெகநாத்தின் வெவ்வேறு "வேடங்கள்", பாலபத்ரா மற்றும் சுபத்ரா, கோயில் நடவடிக்கைகள்,விஷ்ணுவின் பத்து அவதாரங்கள்,காம குஜாரா நவகுஞ்சரா, ராமாயணம், மகாபாரதம், ஜெயதேவரின் இன் 'கீத கோவிந்தம் ஆகியவற்றை அடிப்படையாகக் கொண்டவை.
'பட்டாச்சித்ரா' ஓவியம் ஒடிசாவின் பழைய சுமார் கிமு 5 ஆம் நூற்றாண்டுக்கு முந்தைய சுவரோவியங்களை ஒத்திருக்கிறது, குறிப்பாக பிராந்தியத்தின் மத மையங்களான பூரி, கோனார்க் மற்றும் புவனேஷ்வரைச் சுற்றியுள்ள பகுதிகளில், குறிப்பாக ரகுராஜ்பூர் கிராமத்தில் சிறந்த படைப்புகள் காணப்படுகின்றன.
ஒடியா பட்டாச் சித்ரா ஓவியங்களின் மையக் கருப்பொருள் ஜகந்நாத் மற்றும் வைஷ்ணவ பிரிவைச் சுற்றியே உள்ளது.பட்டாசித்ரா கலாச்சாரத்தின் தொடக்கத்திலிருந்து, இறைவன் கிருஷ்ணரின் அவதாரமாக இருக்கும் இறைவன் ஜகந்நாதர் இதன் முக்கிய ஆதாரமாக இருந்து வருகிறார்.
சமஸ்கிருத மொழியில், "பட்டா" என்றால் "துணி" என்றும் "சித்ரா" என்றால் "படம்" என்றும் பொருள். இந்த ஓவியங்களில் பெரும்பாலானவை இந்து தெய்வங்களின் கதைகளை சித்தரிக்கின்றன.
2008 மே மாதம் 9 அன்று கத்தாரின் தோகாவிலுள்ள அகில இந்திய தெலுங்கு சங்கத்திலிருந்து "நாட்டிய கலா வித்வான்மணி" என்ற விருது இவருக்கு வழங்கப்பட்டது. 2003 சூன் 23 அன்று மாநிலம் தழுவிய அமைப்பான மனோரஞ்சனி என்ற அமைப்பு நிருத்ய கௌமுடி என்ற விருதினை வழங்கியது. மஸ்கத் தெலுங்குச் சங்கத்தின் சார்பில் "சிறந்த நடனக் கலைஞர்" என்ற விருதினைப் பெற்றுள்ளார். 2008 சூன் 6 அன்று 6 வது உலகளாவிய சர்வதேச நுகர்வோர் விழாவிலிருந்து "சிறந்த நடனக் கலைஞர்" விருது வழங்கப்பட்டது. மலேசியாவில் உள்ள தெலுங்கு சங்கத்தின் பொன்விழா கொண்டாட்டத்திற்காக "கோல்டன்" விருது வழங்கப்பட்டது. அகில இந்திய அளவிலான அகில பாரத நிருத்யா உத்ஸவம் என்ற அமைப்பு "சம்ஸ்கார பாரதி" என்ற விருதினை வழங்கியது. ஆந்திராவின் மாண்புமிகு ஆளுநர் சி.ரங்கராஜனிடமிருந்து உகாதி கொண்டாட்டங்களில் சிறந்த நடனத்திற்காக நினைவு பரிசு பெற்றார்.
இவர் காமனா இராம்சந்தர் ராவ் மற்றும் சீதா மகாலட்சுமி ஆகியோருக்கு மகளாகப் பிறந்தார். இவர் தனது குரு சிந்தா இராம்மூர்த்தியிடமிருந்து 10 வயதில் நடனத்தைக் கற்கத் தொடங்கினார். 1988 ஆம் ஆண்டு ஏப்ரல் மாதம் கதிமி விசுவேசுவர ராவ் என்பவரை மணந்தார். கணவரின் ஊக்கத்தோடு இவர் தனது முதுகலைப் பட்டம் பெற்றார். பசுபதி இராமலிங்கா சத்ரி என்பவரிடம் நடனத்தைக் கற்றுக் கொண்டு தனது தொழில் வாழ்க்கையைத் தொடர்ந்தார். இவர் 1998 ஆம் ஆண்டில் நிமலா நிருத்யா நிகேதன் என்ற நிறுவனத்தைத் தொடங்கினார். இது ஆந்திரப் பிரதேச அரசு மற்றும் இந்திய கலாச்சார கலைகளால் அங்கீகரிக்கப்பட்டது.
முனைவர் நிர்மலா விசுவேசுவர ராவ் இவர் ஓர் குச்சிப்புடி மற்றும் பரதநாட்டியத்தில் பாரம்பரிய நடனக் கலைஞர் ஆவார். மத்திய பல்கலைக்கழகத்தின் நாட்டிய கலதாரா பேராசிரியர் பசுமர்த்தி ராமலிங்க சாஸ்திரி மற்றும் ஐதராபாத்தின் பொட்டி ஸ்ரீராமுலு தெலுங்கு பல்கலைக்கழகத்தின் பேராசிரியர் மற்றும் தலைவர் ஆச்சார்யா சிகிச்செர்லா கிருஷ்ணா ரெட்டி ஆகியோரின் வழிகாட்டுதலின் கீழ் நடனத்தில் முதுகலைப் பட்டம், மதிப்புறு முனைவர் பட்டம் மற்றும் முனைவர் ஆராய்ச்சி ஆகியவற்றை முடித்துள்ளார்.
இவர் ஆறு வயதிலிருந்தே நடனமாடத் தொடங்கினார். குழந்தை பருவத்திலிருந்தே, இவர் உள்நாட்டில் பல கட்டங்களை நிகழ்ச்சிகளை நிகழ்த்தி பல விருதுகளை வென்றுள்ளார். குச்சிபுடி நடனத்தின் நல்ல வெளிப்பாட்டுப் பகுதியுடன், இவர் நடனத்தின் மீது ஒரு இயல்பான அணுகுமுறையைக் கொண்டிருக்கிறார். மேலும், மிகச் சிறந்த மேடை இருப்பைக் கொண்டிருக்கிறார். இவர் 1994 முதல் ஒரு தொழில்முறை நிபுணராக உருவெடுத்துள்ளார். இவர் உலகின் அனைத்து கண்டங்களிலும் தனது நடன நிகழ்ச்சிகளை நிகழ்த்தியுள்ளார்.
இவர் ஆந்திர பல்கலைக்கழகதிலிருந்து இளங்கலைப் பட்டமும், தெலுங்கு பல்கலைக்கழகத்திலிருந்து நடனத்தில் சான்றிதழ் படிப்பும், மத்திய பல்கலைக்கழகத்திலிருந்து முதுகலை வணிக மேலாண்மைப் பட்டமும் மற்றும் ஐதராபாத்து பி.எஸ்.தெலுங்கு பல்கலைக்கழகத்தில் மதிப்புறு முனைவர் பட்டமும் பெற்றுள்ளார். 2011இல் இந்தியாவின் ஐதராபாத்து பி.எஸ். தெலுங்கு பல்கலைக்கழகத்திலிருந்து நுண்கலைகளில் முனைவர் பட்டமும் பெற்றுள்ளார்.
போலந்து, துருக்கி, பல்கேரியா, ஆஸ்திரியா, இலங்கை, மலேசியா, சிங்கப்பூர், மொரீசியஸ், தோஹா கத்தார், மஸ்கட், துபாய், பகுரைன் போன்ற வெளிநாடுகளில் தனது நடன நிகழ்ச்சிகளை நிகழ்த்தியுள்ளார்.
கேசவ பனிக்கர், 1913ம் ஆண்டு, மே மாதம் 17ம் தேதியில், இந்திய மாநிலமான கேரளாவிலுள்ள கோட்டயத்தில் பிறந்தார். இவர் தனது பெற்றோர்களான சங்குன்னி மேனன் மற்றும் ஜே.ஜானகி ஆகியோருக்கு பிறந்த ஒரே மகன் ஆவார். இவரது தந்தை திருவிதாங்கூர் மாநிலத்தில் உள்ள அரசு உயர்நிலைப் பள்ளியின் தலைமை ஆசிரியராக இருந்தார். பனிக்கர் தனது ஆரம்ப, இடைநிலை மற்றும் தொடக்கக் கல்லூரிக் கல்வியை கோட்டயம் சி.எம்.எஸ் கல்லூரியில் செய்தார். பின்னர், மெட்ராஸ் பல்கலைக்கழகத்தில் முனைவர் பட்டம் பெற்றார். இவர் கடல் உயிரினங்கள் குறித்து ஆராய்ச்சி மேற்கொண்டதாகவும், கடல்வாழ் உயிரினங்கள் குறித்த மாதிரிகள் சேகரிப்பதற்காக இந்தியப் பெருங்கடலில் 22 முறை கடற்பயணங்களை மேற்கொண்டதாகவும் கருதப்படுகிறது. மேலும், தொடர்ச்சியான வரைபட மாதிரிகள் தொகுக்கப்பட்ட பெருமைக்குரியவர் என்றும் போற்றப்படுகிறார்.
கேசவ பனிக்கர், கீழ்வரும் பல முக்கிய பொறுப்புகளில் பணிபுரிந்துள்ளார். திருவனந்தபுரம் பல்கலைக்கழக கல்லூரியில் விலங்கியல் துறைத் தலைவராகவும், மெட்ராஸ் பல்கலைக்கழகத்தில் விலங்கியல் ஆய்வகத்தின் இயக்குநராகவும் , வேளாண் அமைச்சகத்தின் சிறப்பு கடமை அலுவலராகவும், சர்வதேச இந்திய இயக்குநராகவும் பணியாற்றினார். பெருங்கடல் பயணம், தேசிய கடல்சார் நிறுவனத்தின் இயக்குநராகவும், தேசிய வேளாண்மை ஆணையத்தின் உறுப்பினராகவும். இந்திய தேசிய அறிவியல் அகாதமி மற்றும் கேரள மாநில திட்டமிடல் வாரியத்தின் உறுப்பினராகவும் பணியாற்றியுள்ளார்.
என். கேசவ பனிக்கர் எனப்படும் நெடுமங்கட்டு கேசவ பனிக்கர் ஒரு இந்திய விலங்கியல் நிபுணர், மத்திய கடல் மீன்வள ஆராய்ச்சி நிறுவனத்தின் முன்னாள் இயக்குனர், மீன்வள மேம்பாடு குறித்து இந்திய அரசின் முன்னாள் ஆலோசகர் மற்றும் கொச்சின் பல்கலைக்கழகத்தின் அறிவியல் மற்றும் தொழில்நுட்ப பிரிவின் முன்னாள் துணைவேந்தர் ஆவார். அவர் 1973 இல் பத்மஸ்ரீ இந்திய சிவில் விருதைப் பெற்றவர்.
தேசிய கடல்சார் மீன்வள ஆராய்ச்சி நிறுவனம், மத்திய கடல் மீன்வள ஆராய்ச்சி நிறுவனம், மத்திய உள்நாட்டு மீன்வள ஆராய்ச்சி நிறுவனம், மத்திய மீன்வள தொழில்நுட்ப நிறுவனம், மத்திய மீன்வள கல்வி நிறுவனம் மற்றும் மத்திய மீன்வள செயல்பாட்டு நிறுவனம் ஆகியவை நிறுவப்பட்டதன் பின்னணியில் கேசவ பனிக்கரின் அளப்பறிய முயற்சிகள் பதிவாகியுள்ளன.
மேலும், இவர், இந்திய விலங்கியல் சங்கத்தின் ஜர்னல், இந்தியன் ஜர்னல் ஆஃப் எக்ஸ்பரிமென்டல் பயாலஜி, இந்தியன் ஜர்னல் ஆஃப் மரைன் சயின்ஸ், மற்றும் மரைன் உயிரியல் போன்ற பத்திரிகைகளின் ஆசிரியர் குழுக்களில் இடம் பெற்றார்.
பட்டப்படிப்பை மருத்துவப் பள்ளியில் 1980ம் ஆண்டு முடித்த போது அவருடைய தந்தையான மருத்துவர் சுஷில் ஷா, ஆரோக்கியத்தைப் பேணும் நிலையில் இந்தியா பின்னடைந்திருப்பதைக் கண்டு அதிருப்தி அடைந்து, அமெரிக்கா சென்று அங்கு பின்பற்றப்படும் நடைமுறைகளை கற்று ஒரு நோய்க்காண மூல காரணத்தைக் கண்டறியும் நோய்க்குறியியல் ஆய்வகத்தைத் தொடங்கினார். அவருடைய சமையலறையையே முதலில் மருத்துவமனையாக செயல்பட்டது. அவருடைய மகளான அமீரா ஷா, தற்போதைய தைராய்டு பரிசோதனை, கருவள பரிசோதனை, மற்றும் பல்வேறு ஹார்மோன் பரிசோதனைகள் இந்தியாவில் 1980களில் கிடையாது என்றும் அதனை முதலில் தொடங்கியவர் தன் தந்தையாரான சுஷில்தான் என்று கூறுகிறார். தற்போது சர்வதேச நோய்குறியியல் துறையில் முன்னோடியாக உள்ள அவர் தன் தந்தையின் ஆய்வகத்தை 2 ஆயிரம் கோடி ரூபாய் நிறுவனமாக உயர்த்திப் பெருமை சேர்த்துள்ளார். செயல்அலுவராகப் பணியாற்றுவதா அல்லது தொழில்முனைவராக ஆவதா என்ற நிலையைப் பற்றி தன் தந்தையிடம் விவாதித்து தொழில் முனைவோர் ஆவதே தன் விருப்பம் என்று தெரிவித்து, சாதித்துள்ளார்.
அவர் நியூயார்க்கில் உள்ள கோல்ட்ஸ்மேன் சட்ஸ் உடன் இணைந்து பணியாற்றினார். பின்னர் ஹார்வேர்டு பிசினஸ் பள்ளியில் உரிமையாளர்-தலைவர் மேலாண்மை திட்டத்தை முடித்தார். ஷா ஒரு தொழில்துறை செய்தித் தொடர்பாளர் மற்றும் பல்வேறு தேசிய மற்றும் சர்வதேச மன்றங்கள், தொழில் நிகழ்வுகள் மற்றும் மாநாடுகளில் பேச்சாளராக இடம்பெற்றுள்ளார். அகமதாபாத்திலுள்ள இந்தியன் இன்ஸ்டிடியூட் ஆப் மேனேஸ்மெண்ட், ஹார்வட் பிசினஸ் பள்ளி டெட் மற்றும் சிஐஐ ஆகிய நிறுவனங்களால் ஏற்பாடு செய்யப்பட்ட நிகழ்வுகளில் அவர் பேசியுள்ளார்.
நோயியல் நிபுணரான சுஷில் ஷா மற்றும் மகளிர் மருத்துவ நிபுணரான துரு ஷா ஆகியோருக்கு அமீரா ஷா பிறந்தார். அவர் மும்பையில் உள்ள மருத்துவர்கள் குடும்பத்தைச் சேர்ந்தவர். அவரது மூத்த சகோதரி அபர்ணா ஷா ஒரு மரபியலாளர் ஆவார். அவர் எச்.ஆர்.வணிக மற்றும் பொருளாதாரக் கல்லூரியின் இளம் கல்லூரியில் வணிகம் பயின்றார். . ஆண்டினில் உள்ள டெக்சாஸ் பல்கலைக்கழகத்தில் நிதி தொடர்பான பாடத்தில் பட்டம் பெற்றார்.
அவர் தனது தந்தையின் நோயியல் வணிகத்தை 2001 இல் எடுத்துக்கொண்டார். மெட்ரோபோலிஸ் ஆய்வகம். சுமார் 1.5 மில்லியன் மற்றும் 40 ஊழியர்களின் வருவாயைக் கொண்ட ஒரு நோயறிதல் ஆய்வகத்தை அவர் மாற்றினார், மெட்ரோபோலிஸ் ஹெல்த்கேர், 125 நோயறிதல் ஆய்வகங்களின் பன்னாட்டுக் குழுமத்தில் 90 மில்லியன் டாலர் வருவாய் மற்றும் 4,500 ஊழியர்களைக் கொண்டது.
அமீரா ஷா ஒரு இந்திய தொழில்முனைவோர் மற்றும் மும்பையைத் தலைமையகமாகக் தளமாகக் கொண்ட நோயியல் மையங்களின் பன்னாட்டுக் குழுமமான மெட்ரோபோலிஸ் ஹெல்த்கேரின் நிர்வாக இயக்குநர் ஆவார். இந்நிறுவனம் ஏழு நாடுகளில் செயல்படுகிறது. அவர் மெட்ரோபோலிஸ் ஹெல்த்கேரின் நிறுவனர் மற்றும் தலைவரான டாக்டர் சுஷில் ஷாவின் மகள் ஆவார்.
அவர் மரிகோ கயா எண்டர்பிரைசஸ் லிமிடெட்டின் நிர்வாக இயக்குநராகவும், மெட்ரோபோலிஸ் ஹெல்த்கேர் லிமிடெட்டின் நிர்வாக இயக்குநராகவும் உள்ளார். அவர் தற்போது டோரண்ட் பார்மாசூட்டிகல்ஸ் லிமிடெட், ஷாப்பர்ஸ் ஸ்டாப் லிமிடெட் மற்றும் கயா லிமிடெட் ஆகிய நிறுவனங்களின் இயக்குநராக உள்ளார்.
ஷா நோய்க்குறியியல் ஆய்வுக்கூடங்கள் இந்திய சங்கத்தின் செயலாளராகவும் , 2012 இல் வர்த்தக மற்றும் தொழில் கூட்டமைப்பின் சுகாதார சேவைகள் குழுவில் துணைத்தலைவராகவும் பணியாற்றினார்.
நரசிம்மனின் ஆய்வுகள் திண்ம இயந்திரவியல், உலோக முறிவு இயந்திரவியல் மற்றும் பொருட்களின் இயந்திரவியல் ஆகியவற்றின் தத்துவார்த்த, கணக்கீட்டு மற்றும் பயன்பாட்டு அம்சங்களில் கவனம் செலுத்தியுள்ளன. கால்டெக்கில் தனது பிந்தைய முனைவர் நாட்களில், ரோசாகிசுடன் மீள்-நெகிழி திடப்பொருட்களில் வெடிப்பு துவக்கம் மற்றும் வளர்ச்சி குறித்து பணியாற்றினார் மற்றும் வளர்ச்சி மற்றும் மீள்-நெகிழி வெடிப்பு முனைப் புலங்களில் முப்பரிமாண விளைவுகள் குறித்த அவர்களின் ஆய்வுகள், வெடிப்பு முன்பக்கத்திலிருந்து அரை மாதிரி தடிமன் தூரத்தில் விளைவின் ஆதிக்கத்தை நிரூபித்தன.
மொத்த உலோகக் கண்ணாடிகளின் சிதைவு மற்றும் அதன் உடையும் தன்மை நடத்தை குறித்தும் அவர் பணியாற்றியுள்ளார். மேலும் மைக்ரோவாய்டு கோலென்சென்ஸ்" மற்றும் "ஷியர் பேண்ட்" சம்பந்தப்பட்ட கலப்பு பயன்முறையில் நீர்த்துப்போகும் உலோகங்களின் மிகச்சிறிய இயந்திரவியல் அளவுகளை அளவிடுவதற்கான ஒரு முறையில் வளர்ச்சியைப் பெற்றவர். இயந்திர பொறியியல் துறையில் தனது சகாவான உபாத்ராஸ்த ராமமூர்த்தியுடன் இணைந்து, மொத்த உலோகக் கண்ணாடிகளின் முறிவு இயக்கவியலில் பணியாற்றினார். மேலும் இந்த ஆய்வுகள் சிதைந்த உலோகங்களின் நேர அளவை அடையாளம் காணவும் நானோ அகழிகளுக்கு ஒரு விளக்கத்தை முன்மொழியவும் உதவியது. அவர் தனது ஆராய்ச்சிகளை பல கட்டுரைகளில் ஆவணப்படுத்தியுள்ளார்; விஞ்ஞான கட்டுரைகளின் இணைய களஞ்சியமான ரிசர்ச் கேட் மற்றும் கூகிள் ஸ்காலர்" முறையே 103 மற்றும் 141 ஐ பட்டியலிட்டுள்ளன.
ராமரத்னம் நரசிம்மன் , ஒரு இந்திய பொருட்கள் பொறியாளர் மற்றும் இந்திய அறிவியல் நிறுவனத்தின் இயந்திர பொறியியல் துறையில் பேராசிரியர் ஆவார். இவர் தன்னுடைய முன்னோடி ஆய்வுகளான முறிவு இயக்கவியல் மூலமாக அறியப்படுகிறார். மேலும், இவர், அறிவியல்களுக்கான இந்திய அகாதமி, இந்திய தேசிய அறிவியல் அகாதமி மற்றும் பொறியியல் இந்திய தேசிய அகாதமியின் தேர்ந்தெடுக்கப்பட்ட சக உறுப்பினராக உள்ளார். விஞ்ஞான ஆராய்ச்சிக்காக, இந்திய அரசின் உச்ச நிறுவனமான, அறிவியல் கவுன்சில் மற்றும் தொழில்துறை ஆராய்ச்சி நிறுவனம், இவருக்கு அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு வழங்கி கௌரவித்தது. இது, 1999 இல் பொறியியல் அறிவியலுக்கு இவர் செய்த பங்களிப்புகளுக்காக, மிக உயர்ந்த இந்திய அறிவியல் விருதுகளில் ஒன்றாகும் .
காந்தி தீர்த்தம் என்பது காந்தி ஆய்வுக் அறக்கட்டளை சார்பாக நடத்தப்பெறுகின்ற, மகாத்மா காந்தி பற்றி அமைந்துள்ள ஓர் ஆய்வு நிறுவனம் மற்றும் அருங்காட்சியகம் ஆகும். இந்த அருங்காட்சியகம் இந்தியாவின் மகாராஷ்டிரா மாநிலத்தில் ஜள்கான் என்னும் இடத்தில் அமைந்துள்ளது. இது காந்தி அறக்கட்டளையால் தொடங்கப்பட்டு நடத்தப்பட்டு வருகிறது. அஜந்தா குகைகளிலிருந்து 60 கி.மீ. தொலைவில் இந்த அருங்காட்சியகம் அமைந்துள்ளது இது 25 மார்ச் 2012 ஆம் நாளன்று நிறுவப்பட்டது.
காந்தி அருங்காட்சியக கட்டிடத்தில் 30 ஊடாடும் பிரிவுகள் உள்ளன, இதில் மகாத்மா காந்தியைப் பற்றி விவரிக்கும் ஒலி-ஒளி காட்சி அமைப்புகள், தொடு திரைகள், பயோ-ஸ்கோப் போன்றவை உள்ளன. இது மகாத்மா காந்தியின் வாழ்க்கை மற்றும் படைப்புகள் குறித்து பல மொழி ஆடியோ வழிகாட்டப்பட்ட, குளிரூட்டப்பட்ட அருங்காட்சியகத்தைக் கொண்டு அமைந்துள்ளது. உரிய வழிகாட்டியின் துணையோடு இந்த அருங்காட்சியகத்தை தோராயமாக 2 மணி நேரம் 30 நிமிடங்களில் சுற்றிப் பார்த்து வரலாம்.
இங்கு இயங்கி வருகின்ற காந்திய சிந்தனை அமைப்பில் தற்காலிகப் பிரச்னைகளைக் குறித்து இங்குள்ள ஆய்வாளர்கள் விவாதிப்பார்கள். அமைதி மற்றும் அகிம்சை தொடர்பான கொள்கை முடிவுகள் பற்றி இந்த அமைப்பில் உள்ளோர் ஆய்வு செய்து கருத்து தெரிவிப்பர்
காந்தியைப் பற்றி ஆய்வு செய்கின்ற ஆய்வாளர்களுக்காக பாதுகாக்கப்பட்ட வரலாற்று ஆவணங்களைக் கொண்ட நூலகம் மற்றும் காப்பகங்கள் சிறப்பாக நடத்தப்பெற்று வருகின்றன. இங்கு , கையால் தயாரிக்கப்பட்ட காதி ஆடை, பரிசு பொருட்கள் மற்றும் காந்திய இலக்கியம் ஆகியவற்றைக் கொண்ட ஒரு கடை இயங்கி வருகிறது.
இந்த அமைப்பானது ஜோத்பூர் கல்லைக் கொண்டு நிலையான மற்றும் அறிவியல்ரீதியாக கட்டப்பட்டது, பல நூற்றாண்டுகளாக நீடிக்கும் வகையில் அமைந்த விதிமுறைகளின் கீழ்.கட்டப்பட்டது. இங்கு ஆடிட்டோரியம், ஒரு ஆம்பிதியேட்டர், கூட்டம் / வகுப்பறைகள் மற்றும் விருந்தினர் இல்லங்கள் ஆகியவை உள்ளன.
காந்தி சர்வதேச ஆய்வு நிறுவனம் காந்தி தீர்த்தத்தின் கல்விப் பிரிவாக செயல்பட்டு வருகிறது. இது பட்டயம், பட்டப்பபடிப்பு போன்றவற்றை வழங்கிவருகிறது. மேலும் காந்திய ஆய்வுகள் தொடர்பாக பல நிலைகளில் ஆய்வினை மேற்கொள்ளவும் உதவி புரிகிறது.
இது காந்தியைப் பற்றிய பல்துறை கொண்ட, தற்காலிக கலைப் பாணியில் அமைந்த காந்தியின் கொள்கைகள், வாழ்க்கைப்பாடங்கள் மற்றும் இந்திய சுதந்திரப் போராட்டத்தைப் பற்றிய அருங்காட்சியகம் ஆகும்.
காந்தி ஆய்வு அறக்கட்டளை , இந்திய ஜனாதிபதி பிரதிபா பாட்டீல் அவர்களால் 25 மார்ச் 2012 ஆம் நாளன்று திறந்து வைக்கப்பட்டது. இது பவர்லால் ஜெயின் என்பவரால் நிறுவப்பட்டதாகும்.
காந்தியானா என்னும் பிரிவில் காந்தியைப் பற்றிய தொகுப்புகள், பிரிப்புகள், வகைப்படுத்தல், காந்தியைப் பற்றி நூல்கள் வெளியிடல் ஆகியவை மேற்கொள்ளப்பட்டு வருகின்றன.
சங்கர நேத்ராலயா இந்திய நாட்டின் தமிழ்நாடு மாநிலத்திலுள்ள சென்னை மாநகரை தலைமையிடமாகக் கொண்டு இயங்கிவரும் கண் மருத்துவமனையாகும். இலாபம் ஈட்டா பொதுசேவை செய்யும் தொண்டு நிறுவனமாக இந்த மருத்துவமனை செயல்பட்டு வருகிறது. கண் மருத்துவத்துறையில் கவனம் செலுத்தும் இந்த நிறுவனத்தின் முதலாவது பெயர் சங்கரா என்பதாகும். காஞ்சி காமகோடி பீடத்தை சார்ந்த ஆதிசங்கராச்சாரியார் பெயரையும் "கண்களுக்கான ஆலயம்" என்ற பொருளில் நேத்ராலயா என்பதையும் இணைத்து சங்கர நேத்ராலயா என்ற பெயர் உருவாக்கப்பட்டது. இந்தியா முழுவதிலுமிருந்தும், அனைத்துலக அளவிலும் பல கண் நோயாளிகளுக்கு இம்மருத்துவமனை சிகிச்சை அளித்து வருகிறது. சங்கர நேத்ராலயா மருத்துவமனையில் ஆயிரம் ஊழியர்கள் பணிபுரிகின்றனர். ஒரு நாளைக்கு 1200 நோயாளிகளுக்கு சிகிச்சையும் தினம் நூறு கண் அறுவை சிகிச்சைகளும் இங்கு மேற்கொள்ளப்படுகின்றன. மருத்துவமனையின் ஆண்டு வருமானம் கிட்டத்தட்ட 100 மில்லியன் அமெரிக்க டாலர்களாகும்.
மருத்துவ சேவை அளிப்பது மட்டுமல்லாது பல்வேறு கண் மருத்துவ பிரிவுகளில் பாடங்களையும் கற்பித்து மருத்துவர்கள் மற்றும் செவிலியர்கள், மருத்துவ ஊழியர்கள் போன்றவர்களையும் இந்நிறுவனத்தின் மூலம் சங்கர நேத்ராலயா கல்வி நிறுவனம் உருவாக்கி வருகிறது. இருவிழிப்பார்வை, பார்வை நோய்நீக்கல், விழியுள் வில்லை, குறைவுப் பார்வை போன்ற கண் தொடர்பான பாடங்களின் அனைத்து பிரிவுகளும் இங்கு கற்றுக் கொடுக்கப்பட்டு வருன்றன. தமிழ்நாடு டாக்டர் எம்ஜிஆர் மருத்துவ பல்கலைக்கழகத்துடன் இணைக்கப்பட்டுள்ள இந்த கல்வி நிறுவனம் கண் மருத்துவ பிரிவில் இளம் அறிவியல் மற்றும் முதுநிலை அறிவியல் படிப்புகளை நடத்திவருகிறது. மேலும் தமிழ்நாட்டின் தஞ்சாவூர் மாவட்டத்திலுள்ள சாசுத்திரா பல்கலைக்கழகத்திலும் இந்நிறுவனத்தின் சார்பில் கண் மருத்துவ படிப்புகள் கற்றுக் கொடுக்கப்படுகின்றன.